
	«Κυπριακή παιδική και νεανική λογοτεχνία: Σύγχρονες τάσεις, εξελίξεις και δημιουργοί»

στο Σπίτι της Κύπρου

Το Σπίτι της Κύπρου και ο Κυπριακός Σύνδεσμος Παιδικού και Νεανικού Βιβλίου (ΚΣΠΝΒ) διοργανώνουν, την Πέμπτη 12 Οκτωβρίου 2023 και ώρα 19:00, στο Σπίτι της Κύπρου, Ξενοφώντος 2Α, Σύνταγμα, την εκδήλωση, «Κυπριακή παιδική και νεανική λογοτεχνία: Σύγχρονες τάσεις, εξελίξεις και δημιουργοί».
Συμμετέχουν οι συγγραφείς, Νίκος Αντωνίου, Νικολέτα Καπίλλα, Πέτρος Πανάου, Έλενα Περικλέους και η εικονογράφος, Χρύσω Χαραλάμπους.

Χαιρετισμό θα απευθύνει η Δέσποινα Ηρακλέους, συγγραφέας, μέλος Δ.Σ. του ΚΣΠΝΒ και τον συντονισμό της εκδήλωσης θα αναλάβει η Τζίνα Καλογήρου, Καθηγήτρια Νεοελληνικής Λογοτεχνίας και τής Διδακτικής της του Εθνικού και Καποδιστριακού Πανεπιστημίου Αθηνών.

Στο πλαίσιο της εκδήλωσης η Δρ Μαρίνα Ροδοσθένους Μπαλάφα και η Δρ Κατερίνα Καρατάσου θα παρουσιάσουν τον τόμο, «Με το νήμα της Εντοπιότητας», έκδοση του Κυπριακού Συνδέσμου Παιδικού και Νεανικού Βιβλίου.
Η εκδήλωση πραγματοποιείται με τη στήριξη του Υφυπουργείου Πολιτισμού της Κυπριακής Δημοκρατίας.

Σύνδεσμος παρακολούθησης: https://diavlos.grnet.gr/room/1607?eventid=14828
5 Οκτωβρίου 2023

